b'\n_START_ARTICLE_\nRugovos kanjonas\n_START_PARAGRAPH_\nRugovos kanjonas (alb. Gryka e Rugov\xc3\xabs, serb. \xd0\xa0\xd1\x83\xd0\xb3\xd0\xbe\xd0\xb2\xd1\x81\xd0\xba\xd0\xb0 \xd0\xba\xd0\xbb\xd0\xb8\xd1\x81\xd1\x83\xd1\x80\xd0\xb0)\xc2\xa0\xe2\x80\x93 25\xc2\xa0km ilgio kanjonas Kosove, esantis Prokletij\xc4\x97s kalnuose, \xc5\xa1alia sienos su Juodkalnija. Ties \xc4\xaf\xc4\x97jimu \xc4\xaf kanjon\xc4\x85 yra Pe\xc4\x8do miestas. Rugovos kanjonas yra viena i\xc5\xa1 lankomiausi\xc5\xb3 turist\xc5\xb3 viet\xc5\xb3 Kosove.\n_START_SECTION_\nGeografija\n_START_PARAGRAPH_\nKanjonas pradeda siaur\xc4\x97ti apie 3 km nuo Pe\xc4\x8do miesto ir toliau siaur\xc4\x97ja apie 6 km, sukurdamas stat\xc5\xb3 sl\xc4\x97n\xc4\xaf per kur\xc4\xaf teka Pe\xc4\x8do Bistricos up\xc4\x97. Po to kanjonas siaur\xc4\x97ja dar kart\xc4\x85 palei vakarin\xc4\xaf keli\xc4\x85, kuris jungia Kosov\xc4\x85 su Juodkalnija. Sl\xc4\x97nio vidutinis gylis yra 650-1000 m._NEWLINE_Kanjone keletas kriokli\xc5\xb3 ir daug vandens \xc5\xa1altini\xc5\xb3, pvz., Uji i Zi (Juodas vanduo) ir Kroi i km-5 (5-ojo km \xc5\xa1altinis). \xc5\xa0e\xc5\xa1tajame kanjono kilometre yra 25 metr\xc5\xb3 auk\xc5\xa1\xc4\x8dio krioklys, kuris krenta i\xc5\xa1 pietin\xc4\x97s kanjono dalies \xc4\xaf up\xc4\x99. Regione yra \xc5\xa1imtai urv\xc5\xb3, kuri\xc5\xb3 daugelis - netyrin\xc4\x97ti. \xc5\xbdinomesni urvai: Gryka e Madhe (Did\xc5\xbeioji kanjono urvo sistema, yra i\xc5\xa1tirti 11 km), Shpella e Karamakazit (Juod\xc5\xb3j\xc5\xb3 \xc5\xbeirkli\xc5\xb3 urvas) ir Shpella e Kallabes (Kallaba urvas, kuriame buvo rastos archeologin\xc4\x97s \xc5\xbemoni\xc5\xb3 liekanos).'